Document ID: 32010D0144

SKLEP SVETA
z dne 30. marca 2009
o podpisu in začasni uporabi Sporazuma med Evropsko skupnostjo ter Ekonomsko in monetarno unijo Zahodne Afrike o nekaterih vidikih zračnih prevozov
(2010/144/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
ob upoštevanju predloga Komisije,
ob upoštevanju naslednjega:
(1)
Svet je 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb obstoječih dvostranskih sporazumov s sporazumom Skupnosti.
(2)
Komisija je v imenu Skupnosti v pogajanjih dosegla sporazum z Ekonomsko in monetarno unijo Zahodne Afrike o nekaterih vidikih zračnih prevozov v skladu z mehanizmi in smernicami iz Priloge k Sklepu Sveta, s katerim se pooblašča Komisijo, da s tretjimi državami začne pogajanja o nadomestitvi nekaterih določb obstoječih dvostranskih sporazumov s sporazumom Skupnosti.
(3)
Sporazum, ki ga je Komisija dosegla s pogajanji, bi bilo treba podpisati in začasno uporabljati s pridržkom njegove morebitne poznejše sklenitve -
SKLENIL:
Člen 1
Podpis Sporazuma med Evropsko skupnostjo ter Ekonomsko in monetarno unijo Zahodne Afrike o nekaterih vidikih zračnih prevozov se odobri v imenu Skupnosti, s pridržkom njegove poznejše sklenitve.
Besedilo Sporazuma je priloženo temu sklepu.
Člen 2
Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Skupnosti, s pridržkom njegove sklenitve.
Člen 3
Do začetka veljavnosti se Sporazum začasno uporablja od prvega dne prvega meseca po datumu, ko se podpisnice medsebojno uradno obvestijo o dokončanju postopkov, potrebnih v ta namen.
Člen 4
Predsednik Sveta je pooblaščen, da pošlje uradno obvestilo iz člena 9(2) Sporazuma.
V Bruslju, 30. marca 2009

Labels: 8
13
15
5